
4.pielikums 
Nolikuma 1.pielikumam “Tehniskās specifikācijas” 

Centrālās egles metāla konstrukcijas uzstādīšanas un demontēšanas prasības

I. Vispārīga informācija
1. Centrālās egles metāla konstrukciju (turpmāk – arī konstrukcija) uzstādīšana un demontēšana, kas Pretendentam jāveic saskaņā ar Tehnisko specifikāciju 4.pielikumu un normatīvo aktu prasībām:
1.1. Jelgavas valstspilsētā vienu reizi gadā Hercoga Jēkaba laukumā uz jau izbūvētajiem pamatiem jāuzstāda egles metāla konstrukcija, kurā jāiestiprina egles, kuras nodrošina Pretendents saskaņā ar Tehnisko specifikāciju 3.pielikumu. Egles konstrukcijas augstums kopā ar uzstādītām eglēm ir 18m.
1.2. Ap egli jāuzstāda metāla nožogojums un prožektori ar betona pamatiem.
1.3. Visi uzstādīšanas darbi jāveic novembra trešajā kalendārajā nedēļā tā, lai nodrošinātu pilnībā pabeigtu centrālās egles noformējumu līdz 2025. gada 27. novembrim, un ne ātrāk kā 2025. gada 19. novembrī, bet jādemontē – janvārī, konkrēto darbu uzsākšanas datumu saskaņojot ar Pasūtītāju.
1.4. Pretendentam darbi jāveic, nodrošinot visus darbu veikšanai nepieciešamos resursus, tai skaitā cilvēku resursus, transportlīdzekļus, palīgmateriālus kas nepieciešams kvalitatīvai Pakalpojuma izpildei pieprasītajā apjomā, kvalitātē un termiņā.
2. Vispārīgās prasības:
2.1. Egles metāla konstrukcija un komplektējošais aprīkojums, prožektora paliktņi un nožogojums Pretendentam jātransportē uzstādīšanai uz uzstādīšanas vietu – Hercoga Jēkaba laukumu, no Pasūtītāja noliktavas Viestura ielā 15, Jelgavā, bet demontēšanai uz minēto noliktavu. Aprīkojums tiek nodots ar pieņemšanas-nodošanas aktu. 
2.2. Egles konstrukcijas uzstādīšanu veic 2 līdz 3 dienu laikā, iespējama darba veikšana arī brīvdienās, bet konstrukcijas izvešana no noliktavas iespējama darba dienās.
2.3. Pirmajās divās egles konstrukcijas uzstādīšanas dienās Pretendents nodrošina eglīšu un zaru piegādi Hercoga Jēkaba laukumā, Jelgavā. Piegādi veic vairākās partijās, vispirms piegādājot mazākās eglītes, kas veido centrālās egles galotni, pēc tam pārējās. Par konkrētu piegādes laiku Pretendents informē Pasūtītāja atbildīgo speciālistu. Egļu izkraušanu veic Pretendents.
2.4. Darba izpildi (estētisko rezultātu - egļu izvietojuma ligzdās, simetriskumu un vertikalitāti, kopējā vainaga piepildījuma vienmērīgumu, darbu norises teritorijas stāvokli) kontrolē Pretendents, saskaņojot ar Pasūtītāja atbildīgo speciālistu. . 
2.5. Uzstādīšanas un demontēšanas darbu norises laikā, tai skaitā darbu procesa pārtraukšanas laikā, darbavietā un piegulošajā teritorijā uzstādītajām konstrukcijām un aprīkojumam jābūt drošiem apkārtējai videi, drošai iedzīvotājiem un teritorijai jābūt sakoptai.
2.6. Darba garantijas laikā, kas sākas ar Darba pieņemšanas-nodošanas akta (uzstādīšanas darbiem) parakstīšanas dienu un beidzas ar metāla konstrukcijas demontēšanu un nogādi Pasūtītāja noliktavā, Pretendentam jānovērš atklātie Darba defekti līgumā noteiktajā kārtībā.
3. Veicamo darbu saraksts:
1.tabula
	Nr.
p.k.
	Priekšmets
	Mērvienība

	1.
	Uzstādīšanas darbi

	1.1.
	Egles konstrukciju uzstādīšana
	reize

	1.2.
	Metāla nožogojuma uzstādīšana, 3 gab. (kopā 28 m) un prožektoru betona paliktņu uzstādīšana, 4 gab.
	reize

	2.
	Demontēšanas darbi

	2.1.
	Egles konstrukciju demontēšana
	reize

	2.2.
	Metāla nožogojuma demontēšana, 3 gab. (kopā 28 m) un prožektoru betona paliktņu demontēšana, 4 gab.
	reize

	3.
	Uzturēšanas darbi eksponēšanas laikā

	3.1.
	Mazie remontdarbi bez pacēlāja
	stunda

	3.2.
	Mazie remontdarbi ar pacēlāju
	stunda



4. Prasības uzstādīšanas darbu izpildei
4.1. Egles pamatkonstrukcija:
4.1.1. Apraksts - Pamatkonstrukcija (att.1) sastāv no 3 atsevišķām sekcijām, kas izgatavotas no tērauda un nokrāsotas tumši zaļā krāsā. Saliktās konstrukcijas augstums ir 14,5m. Nesošo sekciju konstrukcija savā starpā stiprinās ar skrūvēm, montēšanai katrai skrūvei paredzētas 2 papildplāksnes un 2 uzgriežņi.
4.1.2. Uzstādīšanas shēma – ar detalizētu informāciju par ziemassvētku egles metālkonstrukcijas un eglīšu uzstādīšanas shēmu var iepazīties Iestādē iepriekš saskaņojot laiku ar atbildīgo speciālistu.
4.2. Egles konstrukciju uzstādīšanas darbi:
4.2.1. nesošā balsta uzstādīšana:
4.2.1.1. nesošā balsta uzstādīšanas posmā, uzstādot pamata sekciju, nepieciešams pārbaudīt vertikālo stāvokli ar iztaisnojošo paplākšņu palīdzību. Ja nepieciešams, var mainīt paplākšņu biezumu.
4.2.1.2. stiprinot centrālo daļu pie pamata, nedrīkst stiprināt ar novirzēm.
4.2.1.3. pēc pārbaudes uzstādīt piespiednes plāksnes, piegriezt divus uzgriežņus, kas atrodas uz enkurskrūvēm.
4.2.2. balsta aprīkošana ar egļu uzstādīšanas konstrukcijām – eglīšu uzstādīšanas uzkares sistēmu salikt secībā pa kārtām – līmeņiem, sākot ar apakšējo. Uzkares sistēmas uzstādīšanas secība:
4.2.2.1. atsaišu uzstādīšana;
4.2.2.2. balsta detaļu uzstādīšana;
4.2.2.3. sistēmas nostiprināšana ar horizontālām sijām;
4.2.2.4. pēdējā kārta – līmenis atsevišķu egļu uzstādīšana ligzdās.
4.3. Egļu uzstādīšana:
4.3.1. Ziemassvētku centrālā egle tiek veidota, uzstādot konstrukcijā 41 dažāda izmēra egles (norādītas 2.tabulā), kuras piegādā Pasūtītājs 

2.tabula
	Nr. p.k.
	Eglīšu vainaga augstums (m)
	Eglīšu zaru vainaga projekcijas diametrs (m)
	Skaits (gab.)

	1.
	3,5 
	1,6 – 1,8
	5

	2.
	4,5
	1,8 – 2,0
	6

	3.
	5,5
	2,5 – 3,0
	10

	4.
	6,5
	3,0 – 3,5
	14

	5.
	8
	3,0 – 3,5
	6

	6.
	Egļu zari aptuveni 1,5 m gari
	50



4.3.2. egles uzstāda ligzdās, kuras izvietotas uz kārtām – līmeņiem. Egļu uzstādīšana pa kārtām – sākas no augšējās centrālās egles, tālāk pa līmeņiem uz leju. Pēc nepieciešamā egļu skaita uzstādīšanas attiecīgajā līmenī, var turpināt nākamā līmeņa egļu uzstādīšanu;
4.3.3. egles uzstāda pa pāriem diametrāli no pretējām pusēm, lai novērstu vienas puses pārslodzi;
4.3.4. egles ligzdās nostiprina ar koka ķīļiem, fiksējot tos skrūvēm (ietilpst konstrukcijas aprīkojuma komplektā, ko nodrošina Pasūtītājs). Stiprinājuma zīmējums norādīts konstrukcijas projektā, ko Pretendentam nodos Pasūtītāja atbildīgais specialists;
4.3.5. stiprinājuma koka ķīļi ietilpst demontējamā konstrukcijas aprīkojuma komplektā. Gadījumā, ja tie tiek sabojāti, Pretendentam uz konstrukcijas uzstādīšanu jānodrošina jauni ķīļi;
4.3.6. ja starp eglēm veidojas spraugas, tās jāaizpilda ar mazākām eglēm vai egļu zariem. Papildu egles vai zarus stiprina ar zaļa toņa sintētisko striķi (patēriņš ~ ap 100m) pie metāla konstrukcijas nesošā balsta. Eglītes un egļu zarus papildināšanai piegādā Pasūtītājs.
4.4. Prožektoru paliktņu un nožogojuma uzstādīšana - pēc egles konstrukcijas (kopā ar eglītēm) uzstādīšanas, pie egles novietot 4 betona paliktņus prožektoru stiprināšanai un to visu norobežot ar speciāli izgatavotu metāla nožogojumu, kura diametrs ir 9m, kopējais nožogojuma garums ir 28m. Viena betona paliktņa izmērs ir 0,60m x 0,60m x 0,40m, svars 360 kg.
5. Prasības demontēšanas darbu izpildei:
5.1. Prožektoru paliktņu un nožogojuma demontēšana:
5.1.1. jādemontē metāla nožogojumu, sadalot posmos;
5.1.2. jādemontē pie egles novietotie 4 betona paliktņi.
5.2. Pretendentam jāsāk ar konstrukcijā uzstādīto egļu demontēšanu:
5.2.1. pirms uzsākt egļu noņemšanu, Pasūtītājs norāda egles, kas plānotas otrreizējai izmantošanai (piemēram, dekorējumam pilsētas pasākumos). Pārējās egles Pretendents utilizē;
5.2.2. egles demontē no ligzdām, sākot ar apakšējā līmeņa kokiem, izņemot ķīļus. Egles, kas netiek izmantotas atkārtoti, nozāģē un noceļ lejā tālākai transportēšanai uz utilizācijas vietu. Egles, ko Pasūtītājs plāno izmantot tālāk (sk. 5.2.1. apakšpunktu), ar mīkstām stropēm (lai nebojātu egles) nolaiž lejā un Pretendents tās iekrauj un transportē uz Pasūtītāja norādīto vietu pilsētas administratīvajā teritorijā.
5.3. Egles konstrukciju demontēšanas darbi:
5.3.1. demontēt secīgi pa kārtām – līmeņiem, sākot ar augšējo:
5.3.1.1. eglīšu uzstādīšanas uzkares sistēmu atsevišķu egļu uzstādīšanas ligzdu demontēšana;
5.3.1.2. sistēmu nostiprinošo horizontālo siju demontēšana;
5.3.1.3. balsta detaļu demontēšana;
5.3.1.4. atsaišu demontēšana.
5.3.2. nesošā balsta demontēšana:
5.3.2.1. nesošo balstu demontēt, sākot no augšējās sekcijas, atskrūvējot skrūves un sadalot 3 atsevišķās sekcijās; 
5.3.2.2. atstiprināt centrālo daļu no pamata;
5.3.2.3. demontēt piespiednes plāksnes, atgriezt divus uzgriežņus, kas atrodas uz enkurskrūvēm.
5.4. Visas demontētās konstrukcijas skrūves jāapstrādā ar konsistentu smēri.
6. Prasības darba izpildes tehnikai – Ziemassvētku egles metāla konstrukcijas uzstādīšanai un demontēšanai nepieciešams:
6.1. autopacēlājs ar grozu līdz 22 m,
6.2. autoceltnis ar strēli 18m,
6.3. speciālā automašīna ar hidromanipulātoru,
6.4. kravas automašīna,
6.5. pārvietojamā elektrostacija ar jaudu 6 kW,
6.6. atbilstoša tehnika betona prožektoru paliktņu pārvietošanai.
7. Uzturēšanas darbi eksponēšanas laikā - Ziemassvētku egles metāla konstrukcijai eksponēšanas laikā nepieciešams nodrošināt:
7.1. mazie remontdarbi bez pacēlāja. Uzstādītās konstrukcijas  elementu bojājumi (piem. eglīšu taisnošana), kas radušies trešo personu darbības rezultātā vai dabas stihiju rezultātā (novēršana augstumā līdz 1,5m bez pacēlāja), Pretendentam jānovērš 1 (vienas) dienas laikā pēc to konstatēšanas. Ja bojājumu novēršana nav iespējama minētajā termiņā, tad puses savstarpēji saskaņo iespējamo bojājumu novēršanas termiņu. 
7.2. mazie remontdarbi ar pacēlāju. Uzstādītās konstrukcijas  elementu bojājumi (piem. eglīšu taisnošana), kas radušies trešo personu darbības rezultātā vai dabas stihiju rezultātā (novēršana augstumā virs 1,5m ar pacēlāju), Pretendentam jānovērš 1 (vienas) dienas laikā pēc to konstatēšanas. Ja bojājumu novēršana nav iespējama minētajā termiņā, tad puses savstarpēji saskaņo iespējamo bojājumu novēršanas termiņu. 
8. Darbu pieņemšana – nodošana:
8.1. Pretendentam pēc Pasūtītāja pieprasījuma jānodrošina izpildītā Darba pārbaude dabā, kontrolējot izpildītā Darba apjomus un kvalitāti. Darba pārbaudēs piedalās Pretendenta un Pasūtītāja atbildīgie speciālisti.
8.2. Darbu nepieņem, ja tas nav pabeigts vai ir atklātas neatbilstības Tehnisko specifikāciju prasībām. Šādā gadījumā Pretendents veic neatbilstību novēršanu par saviem līdzekļiem, saskaņā ar Pasūtītāja sagatavoto defektu aktu.
9. Izpildes termiņi un garantijas nosacījumi - Darba izpilde un garantija atbilstoši līgumam.

[image: ]
att.1 Ziemassvētku egles metāla konstrukcija
[bookmark: _GoBack]
image1.JPG




